**Nebuďme hluchí k príznakom**

Pri tvorbe kampane sme vychádzali z insightu, že mnoho detí s poruchou sluchu by mohlo predísť vážnejším následkom, ak by včas s prišli k lekárovi. Dôležité je, aby si rodičia všimli prvé varovné príznaky.

Náš nápad je vytvoriť hudobný videoklip, ktorý bude slúžiť ako online audiometria. Deti s poruchami sluchu nepočujú určité tóny, nerozoznávajú dobre zvuky zvierat či objektov, majú problém počuť tichšiu reč a podobne. Preto chceme vytvoriť detskú pesničku, vďaka ktorej si budú môcť rodičia otestovať reakcie detí pri rôznych zvukoch a v prípade pochybností navštíviť lekára. Preto sme sa rozhodli siahnuť po spolupráci so speváčkou a skladateľkou piesní pre deti FÍHA Tralala, ktorá je ako medzi deťmi tak aj medzi rodičmi veľmi obľúbená.

Hlavným nosičom kampane je video, ktoré bude zavesené na podstránke nepocujucedieta.sk. Video tiež budeme promovať cez Strossle a Facebook za účelom budovania povedomia. Návštevnosť webu je pre nás rovnako dôležitá a preto navrhujeme traffickové kampane cez Facebook a Google Search Network.

Do kampane plánujeme zahrnúť aj vybraných influencerov – mamičky malých detí –  ktoré na svojich instagramových profiloch uverejnia post a stories. V rámci offline aktivít navrhujeme spraviť event na Medzinárodný deň nepočujúcich, na ktorom si rodičia budú môcť otestovať sluch svojich detí.